**Dienvidkurzemes novada pašvaldības domes saistošo noteikumu Nr. 2025/.. "Grozījumi Dienvidkurzemes novada pašvaldības domes 2024. gada 30. maija saistošajos noteikumos Nr. 2024/9 "Dienvidkurzemes novada pašvaldības nolikums""
paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Ar Dienvidkurzemes novada pašvaldības domes 2024. gada 30. maija lēmumu apstiprināti Dienvidkurzemes novada pašvaldības (turpmāk - pašvaldība) domes saistošie noteikumi Nr. 9 "Dienvidkurzemes novada pašvaldības nolikums" (turpmāk - nolikums), kas nosaka pašvaldības institucionālo sistēmu un darba organizāciju, tostarp: 1) pašvaldības administrācijas struktūru; 2) publisko tiesību līgumu noslēgšanas procedūru; 3) pašvaldības administrācijas izdoto administratīvo aktu apstrīdēšanas kārtību; 4) kārtību, kādā domes deputāti un pašvaldības administrācija pieņem apmeklētājus un izskata iesniegumus; 5) kārtību, kādā pašvaldības amatpersonas rīkojas ar pašvaldības mantu un finanšu resursiem; 6) kārtību, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā; 7) kārtību, kādā organizējama publiskā apspriešana; 8) kārtību, kādā iedzīvotāji var piedalīties domes un tās komiteju sēdēs; 9) citus likumā noteiktos jautājumus. Ar Dienvidkurzemes novada pašvaldības domes 2025.gada 30.janvāra lēmumu apstiprināti pašvaldības saistošie noteikumi Nr. 2025/1 ``Grozījumi Dienvidkurzemes novada pašvaldības domes 2024. gada 30. maija saistošajos noteikumos Nr. 2024/9 "Dienvidkurzemes novada pašvaldības nolikums``, kas precizēja un papildināja: Nolikuma izdošanas tiesisko pamatojumu, izveidotās komisijas; kārtību kādā pašvaldības amatpersonas rīkojas ar pašvaldības mantu un finanšu līdzekļiem; kārtību, kādā sabiedrība var izteikt viedokli par saistošo noteikumu projektiem; pilnvarojumu pašvaldības administrācijas amatpersonām. 1.2. Sakarā ar jaunievēlētās domes darba organizācijas izmaiņām konstatējama nepieciešamība veikt grozījumus nolikumā.1.3. Nepieciešams grozīt:1.3.1. komiteju nosaukumus un skaitlisko sastāvu;1.3.2. komiteju pienākumus un pārraudzībā esošās komisijas;1.3.3. priekšsēdētaja vietnieku skaitlisko sastāvu, nosaukumus un pienākumus;1.3.4. pilnvarojuma apjomu iestādei ``Dienvidkurzemes novada Nekustāmā īpašuma pārvalde``;1.3.5. svītrot likvidētās iestādes;1.3.6. papildināt domes sasaukšanas kārtību. |
|  2. Fiskālā ietekme uz pašvaldības budžetu | 2.1. Saistošo noteikumu projekts samazinās ietekmi uz 2025. gada pašvaldības budžetu un turpmākajiem budžeta gadiem. Plānots, ka tiks ietaupīti ~ 8045,- EUR mēnesī jeb ~ 96550,- EUR gadā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme - nav ietekmes;3.2. ietekme uz vidi - nav ietekmes;3.3. ietekme uz iedzīvotāju veselību - nav ietekmes;3.4. ietekme uz uzņēmējdarbības vidi pašvaldības teritorijā - nav ietekmes;3.5. ietekme uz konkurenci - nav tiešas ietekmes. |
| 4. Ietekme uz administratīvajām procedūrām un to izmaksām | 4.1. institūcija, kurā privātpersona var vērsties saistošo noteikumu piemērošanā - Dienvidkurzemes novada pašvaldības iestādes "Centrālā pārvalde", "Nekustamā īpašuma pārvalde";4.2. saistošo noteikumu projekts neparedz obligātas papildu darbības privātpersonām;4.3. saistošo noteikumu projekts neparedz izmaksas saimnieciskās darbības veicējiem, fiziskajām personām, nevalstiskā sektora organizācijām un budžeta finansētām institūcijām administratīvo procedūru veikšanai. |
| 5. Ietekme uz pašvaldības funkcijām un cilvēkresursiem | 5.1. Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | 6.1. Saistošo noteikumu izpildes nodrošināšanai nav paredzēts izveidot jaunu institūciju. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts tika publicēts pašvaldības oficiālajā tīmekļvietnē www.dkn.lv no 2025. gada `` ``. jūlija līdz 2025. gada `` ``.jūlijam, paredzot iespēju ikvienam interesentam iesniegt savus priekšlikumus un komentārus. |

Domes priekšsēdētājs Andris Jankovskis